**Қазақстан Республикасы азаматтарына және оралмандарға**

**бюджет қаражаты есебінен ұсыналытн тегін медициналық көмектің кепілдік берілген көлемінің тізімі**

Қазақстанның әр азаматы Кепілді көлемдегі тегін медициналық көмек (ККТМК) алуға құқылы. Және де осының барлығы тегін медициналық көмектің кепілдік берілген көлемі (ККТМК).

Тегін медициналық көмектің кепілдік берілген көлемі Қазақстан Республикасы Үкіметінің 2009 жылғы 15 желтоқсандағы «Тегін медициналық көмектің кепілдік берілген көлемінің тізбесін бекіту туралы» № 2136 Қаулысы негізінде көрсетіледі.

Тегін медициналық көмектің кепілдік берілген көлемінің тізбесі ҚР Үкіметінің 2014 жылғы 27 қаңтардағы № 29 қаулысының редакциясында жазылған Үкімет Қаулысымен тегін медициналық көмек бюджет қаражаты есебінен Қазақстан Республикасының азаматтарына және оралмандарға ұсынылады және барынша дәлелденген тиімді профилактикалық, диагностикалық және емдік медициналық қызметтерді қамтиды.

ТМККК-ге:

### 1) жедел медициналық көмек пен санитариялық авиация;

### 2) мыналарды: медициналық-санитариялық алғашқы көмекті (бұдан әрі – МСАК); медициналық-санитариялық алғашқы көмек маманының және бейінді мамандардың жолдамасы бойынша консультациялық-диагностикалық көмекті (бұдан әрі – КДК) қамтитын амбулаториялық-емханалық көмек;

### 3) шұғыл айғақтар бойынша – жолдаманың бар-жоғына қарамастан, денсаулық сақтау саласындағы уәкілетті орган (бұдан әрі – уәкілетті орган) айқындайтын жоспарланған көлем шеңберінде МСАК маманының немесе бейінді мамандардың жолдамасы бойынша стационарлық медициналық көмек;

### 4) МСАК маманының немесе бейінді мамандардың жолдамасы бойынша стационарды алмастыратын медициналық көмек;

### 5) қалпына келтіріп емдеу және медициналық оңалту;

### 6) Қазақстан Республикасының Үкіметі белгілеген халық санатына паллиативтік көмек және мейіргер күтімі кіреді.

**2. ТМККК тізбесі**

3. ТМККК шеңберінде жедел медициналық көмек:

1) шұғыл айғақтар бойынша медициналық көмек көрсетуді;

2) шұғыл айғақтары бойынша пациенттерді медициналық ұйымдарға жеткізуді;

3) денсаулық сақтау саласындағы уәкілетті органмен немесе жергілікті атқарушы органмен келісім бойынша аудандық, облыстық, республикалық маңызы бар бұқаралық іс-шараларды (қоғамдық, мәдени-бұқаралық, спорт және басқа) медициналық қамтамасыз етуді қамтиды.

4. ТМККК шеңберіндегі санитариялық авиация:

1) пациенттің тұрған жеріндегі медициналық ұйымда қажетті ресурстардың болмауына байланысты медициналық көмектің тиісті деңгейін көрсету мүмкін болмаған кезде халыққа шұғыл медициналық көмек көрсетуді;

2) авиакөлік және автокөлік құралдарымен білікті мамандарды межелі жерге жеткізуді немесе пациентті тиісті медициналық ұйымға тасымалдауды қамтиды.

5. ТМККК шеңберіндегі амбулаториялық-емханалық көмек МСАК, КДК қамтиды және осы ТМККК тізбесіне қосымшаға сәйкес көлемде ұсынылады:

* мамандардың тексерiп-қарауы, консультациясы;
* MСАК маманының және (немесе) бейінді мамандардың медициналық айғақтары және жолдамасы бойынша 18 жасқа толмаған балаларға, жүкті әйелдерге, Ұлы Отан соғысына қатысқандарға, мүгедектерге, көп балалы аналарға, «Алтын алқа», «Күміс алқа» иегерлеріне, атаулы әлеуметтік көмек алатындарға, жасы бойынша зейнеткерлерге, инфекциялық, әлеуметтік мәні бар аурулармен ауыратын науқастарға және айналасындағыларға қауіп төндіретін аурулармен ауыратындарға (бұдан әрі - әлеуметтік қорғалмаған топтар) көрсетілетін полимеразды тізбекті реакция негізінде диагностикалауды, иммунофенотиптелуді, компьютерлік және магнитті-резонансты томографияны, ангиографияны, медициналық-генетикалық зерттеулерді қоспағанда, зертханалық және аспаптық зерттеулер;
* медициналық айғақтары бойынша 18 жасқа дейінгі балаларға физиотерапиялық емшаралар және халықтың әлеуметтік қорғалмаған топтарына шұғыл стоматологиялық көмек, тіс жұлуды қоса алғанда, 18 жасқа дейінгі балаларға және жүкті әйелдерге жоспарлы стоматологиялық көмек (ортодонттық және ортопедиялық көмектен басқа), қыздыру және химиялық қатайтылған композиттік материалдардан жасалған пломба салу;
* салауатты өмір салтын қалыптастыру жөніндегі іс-шаралар:
* салауатты өмір салтын насихаттау және тамақтану;
* тұрғындарды гигиеналық оқыту, отбасын, ана болуды, әке болуды және балалықты қорғау;
* халыққа қауіпсіз сумен жабдықтау және ұтымды тамақтану жөнінде түсіндіру жұмыстары;
* белгілі бір аурулары (жай-күйі) бар азаматтардың жекелеген санаттарын уәкілетті орган бекітетін дәрілік заттармен мамандандырылған емдік өнімдер тізбесіне сәйкес тегін және (немесе) жеңілдікті қамтамасыз етуге сәйкес дәрілік заттармен қамтамасыз ету;
* уәкілетті орган бекіткен тәртіпке сәйкес халықтың нысаналы топтарын профилактикалық медициналық тексеріп-қарау;
* Қазақстан Республикасының Үкіметі бекітетін тізбеге сәйкес инфекциялық және паразиттік ауруларға қарсы профилактикалық егуді жүргізу;
* инфекциялық аурулар ошақтарында санитариялық эпидемияға қарсы (профилактикалық) іс-шаралар.

6. Жоғары мамандандырылған және жаңа технологиялар пайдаланылатын медициналық көмек денсаулық сақтау саласындағы уәкілетті орган (бұдан әрі – уәкілетті орган) бекітетін тізбеге сәйкес амбулаториялық-емханалық ұйым (бұдан әрі – АЕҰ) маманының жолдамасы бойынша көрсетіледі.

7. ТМККК шеңберіндегі стационарлық көмек уәкілетті орган белгілеген стандарт палаталарда қосымша сервистік қызметтер (теледидар, телефон, тапсырыс бойынша тамақ және т.б.) ұсынусыз жүзеге асырылады.

8. Стационарлық көмек түрінде көрсетілетін ТМККК уәкілеттік орган [бекітетін](http://adilet.zan.kz/kaz/docs/V090005949_" \l "z9) түрлер мен көлемдерге сәйкес:

1) мамандардың, оның ішінде телемедициналық коммуникацияларды пайдалана отырып, тексеріп-қарауын, консультация беруін;

2) денсаулық сақтау саласындағы стандарттарға сәйкес зертханалық және аспаптық зерттеулерді;

3) медициналық қызметтерді (ақылы қызметтерді қоспағанда), медициналық айғақтар бойынша дәрілік формулярларға сәйкес[дәрі-дәрмекпен қамтамасыз етуді](http://adilet.zan.kz/kaz/docs/P090002135_" \l "z27);

4) медициналық айғақтар бойынша қан және оның компоненттері препараттарымен қамтамасыз етуді;

5) үш жасқа дейінгі, сондай-ақ дәрігерлердің қорытындысы бойынша қосымша күтіп-бағуға мұқтаж ересек, науқасы ауыр балаларды күтіп-бағуды тікелей жүзеге асыратын анасына (әкесіне) немесе өзге адамға еңбекке уақытша жарамсыздық туралы парақ [бере отырып](http://adilet.zan.kz/kaz/docs/V1500010964#z0), онымен медициналық ұйымда бірге болу мүмкіндігін жасауды;

6) бір жасқа дейінгі баланы емізетін ана баланы күтіп-бағу үшін медициналық ұйымда болған барлық кезеңде тегін тамақпен қамтамасыз етуді;

7) балалар және азаматтардың әлеуметтік тұрғыдан осал санаттары үшін кеш оңалтуды қоса алғанда, денсаулық сақтау саласындағы уәкілетті орган бекіткен медициналық көмек көрсетуді ұйымдастыру [стандарттарына](http://adilet.zan.kz/kaz/docs/K090000193_" \l "z484) (бұдан әрі – стандарт) сәйкес ерте және жалғастырылатын медициналық оңалтуды;

8) балалар стационарлық медициналық ұйымдарында ойнау, демалу және тәрбие жұмыстарын жүргізу үшін қажетті жағдайлар жасауды;

9) Қазақстан Республикасының Үкіметі белгілеген халық санаты үшін [паллиативтік көмек](http://adilet.zan.kz/kaz/docs/V1500010803" \l "z10) және мейіргер күтімін қамтиды.

9. ТМККК шеңберінде стационарды алмастыратын медициналық көмек:

      1) мамандардың тексеріп-қарауын, консультация беруін;

      2) медициналық қызметтерді (ақылы қызметтерді қоспағанда), медициналық айғақтар бойынша дәрілік формулярларға сәйкес дәрі-дәрмекпен қамтамасыз етуді;

      3) стандарттарға сәйкес физио ем-шараны және емдік дене шынықтыруды қоса алғанда, айғақтар бойынша азаматтардың барлық санаттары үшін ерте және жалғастырылатын медициналық оңалтуды қамтиды.

      10. ТМККК шеңберінде патологоанатомиялық бюроның (бөлімнің) қызметтері:

      1) паталогоанатомиялық ашуды;

      2) операциялық және биопсиялық материалдарды гистологиялық зерттеуді;

      3) цитологиялық зерттеулерді қамтиды.

      11. ТМККК тізбесінде Қазақстан Республикасының Үкіметі [айқындайтын](http://adilet.zan.kz/kaz/docs/P090002016_" \l "z7) тәртіппен және айғақтар болған кезде Қазақстан Республикасының азаматтарын шетелде емдеу қамтылады.

      12. ТМККК көрсету үшін дәрілік заттармен қамтамасыз ету медициналық ұйымдар бекіткен және [белгіленген](http://adilet.zan.kz/kaz/docs/V090005900_" \l "z5) тәртіппен уәкілетті органмен келісілген дәрілік формулярларға сәйкес:

      1) жедел/кезек күттірмейтін/шұғыл медициналық жәрдемді;

      2) эпидемиялық айғақтары бойынша жұқтыру қаупі кезінде антирабикалық көмекті;

      3) айғақтар бойынша санитариялық-профилактикалық және санитариялық-эпидемияға қарсы көмекті;

      4) иммунопрофилактиканы/вакцинациялауды;

      5) стационарлық және стационарды алмастыратын көмек көрсету кезінде жүзеге асырылады.

      13. ТМККК шеңберінде амбулаториялық деңгейде дәрі-дәрмекпен қамтамасыз ету уәкілетті орган [бекіткен](http://adilet.zan.kz/kaz/docs/V1100007306" \l "z9) айғақтар және МСАК маманының рецептісі бойынша белгілі бір аурулары (жай-күйі) бар халықты тегін қамтамасыз ету үшін дәрілік заттардың және медициналық мақсаттағы бұйымдардың және мамандандырылған емдік өнімдердің тізбесіне сәйкес жүзеге асырылады.

      14. ТМККК шеңберіндегі медициналық көмек кіші инвазивтік технологияларды пайдалана отырып, емдік-диагностикалық қызметтерді де қамтиды.

Қазақстандағы денсаулық сақтау республикалық және жергілікті бюджет есебінен қаржыландырылады.

Республикалық бюджет есебінен көрсетілетін ККТМК-ке келесілер жатады:

1. мамандырылған медициналық көмек көрсету, оның ішінде денсаулық сақтау ұйымының жолдамасы бойынша балалар мен ересектерге реабилитациялық көмек көрсету: хирургиялық, нейрохирургиялық, уронефрологиялық, психиатриялық, онкологиялық және радиологиялық, дерматологиялық және венерологиялық, офтальмологиялық, кардиологиялық, акушерлік-гинекологиялық, сондай-ақ денсаулыққа зиян әрі қауіпті өндірістік факторларға, туберкулез бен алапеске байланысты аурулар;
2. АИТВ жұқтырған науқастарға медициналық көмек көрсету;
3. төтенше жағдайлар нәтижесінде пайда болған ауруларға байланысты медициналық көмек көрсету;
4. сот-медицина сараптамасы.

2. Республикалық бюджет есебінен көрсетілетін ККТМК-ке келесілер жатады:

1. мамандырылған амбулаториялық-емханалық ұйымдардағы қызметкерлер көрсететін алғашқы медициналық-санитарлық, консультативтік-диагностикалық көмек. Тегін медициналық көмек алғашқы медициналық-санитариялық көмек қызметкерінің жолдамасы бойынша көрсетіледі. 18 жасқа толмаған балаларға, жүкті әйелдер мен тісі ауырсынып келген науқастарға да стоматологиялық қызмет тегін көрсетіледі, бұған ортодонттық қызмет жатпайды. 18 жасқа толмаған балаларға физиотерапевтикалық қызмет тегін көрсетіледі;

2. жедел жәрдем қызметтері;

3. жергілікті деңгейде балалар мен ересектерге стационарлық медициналық көмек көрсету, оның ішінде оңалту қызметі:

* жедел жәрдем;
* алғашқы медициналық-санитарлық қызмет маманының жолдамасы негізінде аурулардың барлық түрлері бойынша жоспарлы қызмет көрсету, оның ішінде: онкологиялық, психоневрологиялық, инфекциялық, офтальмологиялық, хирургиялық, нейрохирургиялық, ортопедиялық, уронефрологиялық, терапевтикалық, травматологиялық, дерматологиялық және венерологиялық, жүкті әйелдер мен гинекологиялық аурулар, алкоголизм және наркомания, туберкулез, қант диабеті, бронх және өкпе аурулары;

4. АИТВ жұқтырған науқастарға медициналық көмек көрсету;

5. төтенше жағдайлар нәтижесінде пайда болған ауруларға байланысты медициналық көмек көрсету;

2011 жылы ККТМК тізіміне қымбат медициналық зерттеу түрлері енгізілді.  Атап айтқанда, туа біткен жақ-бет патологиялары бар балаларға ортодонттық көмек көрмету, экстракорпоралды ұрықтандыру, балаларда «Б» және «С» вирустық гепатиттерін нақтылауға бағытталған скринингтік зерттеулер, сондай-ақ осы ауруларға шалдығу қаупі жоғары азаматтар да ККТМК алуға құқылы.